
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕ! ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

ΚοίΰοιρίσμΛς ωρών υπερώριμης απασχόλησης! υπαλλήλων 
των Οργανισμών Τοπικής Αυτοδιοίκησης που εκτελούν 
πρόσθετα καθήκοντα. ..1 

Συγκρρ'τηση Επιτροπής Εθνικού Συνταγολογίου.2 

Τροποποίδηρηι των Δ1γ/42110/ι10.12.84 (ΦΕΚ 863/Β / 
11.12.84) και ΔΙ,γ/11299/7,3.86 (ΦΕΚ 96/Β'/11 3. 

1980) αποφάσεων).. 3 

Έγκριση πρόσληψης προσωπικού στοι ΚΕΠΕΠ ΠΙΚΠΑ 

Λερού. ^ 

Μείωση, κατ’ εξαίρεση, του εισαγωγικού βα$ιμύύ στις Α.- 
νώτερες Σχολές Δραματικής Τέχνης.5 

Χαρακτηρισμός ως έργου τέχνης, του κτιρίου ιδιοκτησίας 
Ευαγ. Βασιλοπούλου στην οδό Εραού 96. στην Πατρα. . 6 
Βιομηχανικό κόστος παραγωγής οινοπνεύματος από οίνους 
ή ημικαώΙαρό οινόπνευμα.7 

Χρόνος έκδοσης εκκαθάρισης επί αγοράς και πώλησης α γ 

γα-3ών γιια λογαριασμό τριίτου.. ■ ■ 8 

Τροποποίηση της Δ. 2553/286/1 Τ.5,82 απόφασης του Υ¬ 
πουργού Οικονομικών......9 

Τροποποίηση της παρριγρ, 1 του άρθρου 23 και του αρ3ρου 
31 του Κανονισμού Λειτουργ]!ίας, Διοικήσεως και Πα¬ 
ροχών του Κ.Α.Φ. Λιμένα Πατρών.10 

Μεταβίβαση οικοπέδου στο Ν.Π. της Κοινότητας Λοφί¬ 
σκου Ν. Θεσ/νίκης.·11 

Παραχώρηση οικοπέδου στον Ιερό Ναό Αγ. Γεωργίου Ευ-, 

καρπίας Ν. θεσ/νίκης.12 

Παραχώρηση οικοπέδου στο-; Οργανισμό Σχολικών Κτι¬ 
ρίων. ..13 

Μεταβίβαση κοινόχρηστων τεμαχίων αγροκτήματος Ελαιο- 

χωρίου Ν. Καβάλας στην ομώνυμη Κοινότητα.14 

Τροποποίηση του Οργανισμού Εσωτερικής Υπηρεσίιας της 

Κοινότητας Σάμης Ν. |Κεφ/νίας.15 

Τροποποίηση της απόφασης 3429/27,2.86 του Νομάρχη 
Λάρισας.. 16 

Μεταβίβαση κυριότητα; ορισμένων κοινόχρηστων εκτάσεων 
του Συν/σμοό Βορεινού Ν. Πέλλας στην ομώνυμη Κοι¬ 
νότητα. ... .. ...17 

Διορισμός μελών Δ/κού Δικαστηρίου Στρατιωτικών Επι¬ 
τάξεων Ν. Πέλλας...18 

ΔΙΟΡΘΏΣΕΙΣ ΧΦΑΛΜΑΤηΝ 

Διόρθωση σφάλματος στη 48859/13.8.86 απόφαση 1π. 
Εσωτερικών.. ...19 


Αρι3. οίκ. 73538 (1) 


Καθορισμός ωρών υπερωριακής απασχόλησης υπαλλήλων 

των Οργανισμών Τοπικής Αυτοδιοίκησης που εκτελούν 

πρόσθετα καθήκοντα. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 
Έχοντας υπόψη: 

1. Τις διατάξεις των άρθρων 1, 109 και 234 του ν. 
1188/81 «περί κυρώσεως του Κώδικος περί καταστάσεως 
προσωπικού οργανισμών τοπικής αυτοδιοικήσεως». 

2. Την από 18.10.1985 πράξη νομοθετικού περιεχομέ¬ 
νου του Υπουργικού Συμβουλίου «μέτρα πραστασίας Ε¬ 
θνικής Οικονομίας». 

3. Το 21997/7393/11.3.1986 έγγραφο του Γεν. Λογι¬ 
στηρίου του Κράτους «αποζημίωση υπαλλήλων ΟΤΑ, που 
εκτελούν πρόσθετη υπηρεσία». 

4. Την 30314/29.4.1986 κοινή απόφαση των Πρωθυ¬ 
πουργού και Υπουργού Εσωτερικών περί μεταβιβάσεως 
αρμοδιοτήτων στους Υφυπουργούς Εσωτερικών (ΦΕΚ 316/ 
30.4.86 τ. Β'), αποφασίζουμε: 

Καθορίζουμε: 

1. Τις ώρες της κατά ανώτατο όριο, υπερωριακής απα¬ 
σχόλησης, κατά μήνα, των υπαλλήλων που πρόσθετα με 
τα κύρια καθήκοντα της θέσης τους και πέραν του υπο¬ 
χρεωτικού ωραρίου εργασίας, εκτελούν και την εργασία 
της υπηρεσίας των ληξιαρχείων των δήμων και κοινοτή¬ 
των καθώς και των στερούμενων ιδίου προσωπικού κοινο¬ 
τήτων, δημοτικών και κοινοτικών νομικών προσώπων και 
συνδέσμου οργανισμών τοπικής αυτοδιοίκησης, με βάση 
τον πραγματικό πληθυσμό της χώρας, ως εξής: 

α. Των υπαλλήλων που εκτελούν καθήκοντα ληξιάρχου 
των οργανισμών τοπικής αυτοδιοίκησης όπως: 

αΐ. Πληθυσμού μέχρι χιλίων πεντακοσίων (1.500) κα¬ 
τοίκων, μέχρι δεκαπέντε (15) ώρες. 

α2. Πληθυσμού από χιλίων πεντακοσίων και ενός 
(1.501) κατοίκων, μέχρι τριών χιλιάδων (3.000) κατοί¬ 
κων, μέχρι δεκαοκτώ (18) ώρες. 

α3. Πληθυσμού από τριών χιλιάδων και ενός (3.001) 
κατοίκων, μέχρι τεσσάρων χιλιάδων πεντακοσίων (4.500), 
κατοίκων, μέχρι είκοσι δύο (22) ώρες. 

α4. Πληθυσμού από τεσσάρων χιλιάδων πεντακοσίων και 
ενός (4.501) κατοίκων, και άνω μέχρι είκοσι πέντε (25) 
ώρες. 

β. Των υπαλλήλων που εκτελούν την εργασία της υπη¬ 
ρεσίας των κοινοτήτων που στερούνται γραμματέα, ανε¬ 
ξάρτητα από τον πραγματικό πληθυσμό, είτε πρόκειται 
για γραμματέα παραπλήσιας κοινότητας είτε πρόκειται περί 
εκπαδευτικού στοιχειώδους εκπαίδευσης, μέχρι τριάντα 
(30) ούρες. 

γ. Των υπαλλήλων που εκτελούν τη διοικητική και λο¬ 
γιστική εργασία της υπηρεσίας των δημοτικών ή κοινο¬ 
τικών νομικών προσώπων που στερούνται ιδίου προσωπικού 
από δεκαπέντε (15) μέχρι είκοσι πέντε (25) ώρες, κατά 
τις διακρίσεις του εδαφίου α' της παραγράφου αυτής. 

δ. Των υπαλλήλων που εκτελούν τη διοικητική και 
λογιστική εργασία της υπερεσίας των συνδέσμων οργανι¬ 
σμών τοπικής αυτοδιοίκησης, οι οποίοι στερούνται ιδίου προ 
σωπικού μέχρι τριάντα (30) ώρες. 

2. Από την ισχύ τηςπαρούσας απόφασης καταργείται, 
η 69065/23.9.1981 όμοια του Τπουργείου. 

Η απόφαση αυτή να δημοσιευθεί στην Εφημερίδα της 
Κυβερνήσεως, ισχύει δε από την 1η του επόμενου μήνα 
που δημοσιεύτηκε. 

Αθήνα, 15 Οκτωβρίου 1986 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΤΖΟΥΡΑΣ 


ΑρΑ ΔΙγ/46679 (2) 


Συγκρότηση επιτροπής Εθνικού Συνταγολογίου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 1316/1983. 

2. Την απόφασή μας Α6/3128/15.5.84. 

3. Την αριθ. 0.1015/συν. 20/8.10.1986 απόφαση του Δι¬ 
οικητικού Συμβουλίου του Εθνικού Οργανισμού Φαρμάκων. 

4. Το αριθ. 22969/10.10.86 έγγραφο του Εθνικού Ορ¬ 
γανισμού Φαρμάκων, αποφασίζουμε: 

1. Συγκροτούμε την επιτροπή Εθνικού Συνταγολογίου 
και διορίζουμε μέλη τα κατωτέρω πρόσωπα: 

α. Κων/νο Παπαδάτο, Καθηγητή Πανεπιστημίου Α¬ 
θηνών. 

β. Α. Φερτάκη, Αναπληρωτή καθηγητή Πανεπιστημίου 
Αθηνών. 

γ. Φ. Κακλαμάνη, Αναπληρωτή Καθηγητή Πανεπιστη¬ 
μίου Αθηνών. 

δ. Φ. Παυλάτο, Αναπληρωτή Καθηγητή Πανεπιστημίου 
Αθηνών. 

ε. I. Γιατζίδη, επίκουρο Καθηγητή Πανεπιστημίου Α¬ 
θηνών. 

στ. Π. Οικονομόπουλο, Δ/ντή Παθολογικού τομέα Νο¬ 
σοκομείου Τσαγκάρη. 

ζ. Ε. Ανευλαβή, Δ/ντή Παθολογικού τομέα Νοσοκο¬ 
μείου ΓΙαίδων ιιΗ ΑΓΊΑ ΣΟΦΙΑ». 

η. Θ. Κεφαλά, Διδάκτορα Φαρμακευτικής Χημείας (από 
την Πανελλήνια Ένωση Φαρμακοποιών και τον Πανελ¬ 
λήνιο Φαρμακευτικό Σύλλογο. 

θ. Ε. Γκαρέλη, Δ/ντή Ψυχιατρικού Τμήματος Γενικού 
Κρατικού Νοσοκομείου Αθηνών. 

ι. Σοφία Μελά, Φαρμακοποιό, υπάλληλο του Εθνικού 
Οργανισμού Φαρμάκων, 
ια. Μ. Αυγερινό, Φαρμακοποιό 

ιβ. Αθαν. Παραδέλλη, Καθηγητή Φαρμακολογίας, Α.Π. 
Θ., ως εκπρόσωπο του Π.Ι.Σ. 

ιγ. Ιωάννη Κολλιόπουλο, επίκουρο καθηγητή Πανεπιστη¬ 
μίου Αθηνών. 

2. Πρόεδρο της επιτροπής ορίζουμε τον Κων/νο Πα¬ 
παδάτο και Αντιπρόεδρο τον Α. Φερτάκη. . 

3. Η θητεία των ανωτέρω διοριζομένων θα είναι για 
δύο χρόνια. 


11 απόφασή αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 1986 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 


Αρι&. Δίγ/οίκ. 48314 (3) 


Τροποποίηση των Δ1γ/42110/10.12.1984 (ΦΕΚ 863/11. 

12.84 τ. Β') και Δ1γ/11299/7.3.1986 (ΦΕΚ 96/11.3. 

1986 τ. Β') αποφάσεων. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 2592/53. 

2. Τις διατάξεις τον Ν. 1397/1983. 

3. Τις διατάξεις του άρθρου 6 του Ν. 1278/1982. 

4. Την αριθ. Α3β/6537/23.5.1984 απόφασή μας όπως 
τροποποιήθηκε με την αριθ. Α3βΑ/18189/'11.12.1985 όμοια. 

5. Το από 23.11.1984 πρακτικό κλήρωσης κριτών ει¬ 
σηγητών ΣΚΕΙΟΠΝΙ. 

6. Τις ΔΙγ/42110/10.12.1984 (ΦΕΚ 863/11.12.1984 
τ. Β') και Δ1γ/11299/7.3.1986 (ΦΕΚ 96/11.3.1986 τ. 
τ. Β') αποφάσεις μας, αποφασίζουμε: 

1. Τροποποιούμε τις ανωτέρω (6) σχετικές αποφάσεις 
μας και διορίζουμε στα κατωτέρω Συμβούλια Κρίσεως και 
επιλογής Ιατρικού και Οδοντιατρικού Προσωπικού Νοση¬ 
λευτικών Ιδρυμάτων, κατά ειδικότητα τα κατωτέρω πρό¬ 
σωπα. 

4ο ΣΚΕΙΟΓΙΝΙ που εδρεύει στο ΚΑΤ. 

Πλαστική χειρουργική. 

Α. Λοχαΐτη, Εισηγητή Α, σε αντικατάσταση του Στα- 
μάτη Κρητικά. 

10ο ΣΚΕΙΟΠΝΙ που εδρεύει στο Γενικό Κεντρικό Νο¬ 
σοκομείο Θεσ/νίκης. 

Οφθαλμολογία. 

Παντελή Τραγιαννίδη, Κριτή Α', σε αντικατάσταση του 
Παναγιώτη Κώνστα, που παραιτήθηκε. 

2. Κατά τα λοιπά ισχύουν οι ανωτέρω τροποποιούμε¬ 
νες αποφάσεις, όπως τροποποιήθηκαν μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 1986 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 


ΑριΦ. Δ2α/30636 (4) 


Έγκριση πρόσληψης προσωπικού στο ΚΕΠΕΠ ΠΙΚΠΑ 

Λέρου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις : α) του άρθρου 9 του Ν.1476/84, β) του 
άρθρου 5 Κεφ. Β' του Ν. 993/79 

2. Την πράξη της Τριμελούς Επιτροπής Υπουργών 17/ 
20.3.84 

3. Την απόφαση Υπουργού Υγείας, Πρόνοιας και Κοιν. 
Ασφαλίσεων 1250/28.11.85 (ΦΕΚ 745/12.12.85 τ. Β') 

4. Το γεγονός ότι οι ανάγκες του Ιδρύματος στον τομέα 
αυτό δεν μπορούν να καλυφθούν από το υπάρχον προσωπικό ή 
με απόσπαση 

5. Το έγγραφο του ΠΙΚΠΑ ΥΔ/12213/6.10.86, απο¬ 
φασίζουμε : 

1. Ορίζουμε σε ένα. (1) τον αριθμό του αναγκαιούντος προ¬ 
σωπικού για την πρόσληψη κουρέα στο ΚΕΠΕΠ ΠΙΚ- 
ΠΑ Λέρου και εγκρίνουμε την υπ’ αριθ. 30/17.9.86 από¬ 
φαση του Διοικ/κού Συμβουλίου, για την πρόσληψη του Πλα- 
τή Ιωάννη ως έκτακτου κουρέα, με σχέση εργασίας ιδιωτι¬ 
κού δικαίου ορισμένου χρόνου με τον όρο ότι υπάρχει πί¬ 
στωση, για τη συγκεκριμένη δαπάνη και για χρονικό διά¬ 
στημα οκτώ (8) μηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 1986 

Με εντολή Υπουργού 
Η Ειδική Γραμματέας 
Μ. ΚΟΥΤΣΙΛΑΙΟΥ 


Αρ:·&. 35908 ' (5) 


Μείωση κατ’ εξαίρεση του εισαγωγικού δαρμού στις Ανώ¬ 
τερες Σχολές Δραματικής Τέχνης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη : 

1. Γο Ν. 1158/81 «περί οργανώσεως και διοικήσεως σχο¬ 
λών Ανωτέρας Καλλιτεχνικής Εκπαιδεύσεως κ.λ.π.». 

2. Το Π.Δ. 370/83 «Κανονισμός οργάνωσης και λειτουρ¬ 
γίας Ανωτέρων Σχολών Δραματικής Τέχνης» (Τμήμα Υπο¬ 
κριτικής) (άρθρα 8 και 11) 

3. Το γεγονός ότι ο αριθμός των επιτυχόντων στις ει¬ 
σαγωγικές εξετάσεις της περιόδου 1986-87 στις Σχολές Δρα¬ 
ματικής Τέχνης κρίνεται ως μικρότερος του επιθυμητού, σε 
συνδυασμό με τον αριθμό των υποψηφίων και τον αριθμό 
των λειτουργουσών Σχολών και κυρίως με το ότι διανύεται 
ήδη η πρώτη φάση εφαρμογής του νέου νομικού καθεστώ¬ 
τος για τις εισαγωγικές εξετάσεις, πράγμα που θα δικαιο¬ 
λογούσε για την περίοδο αυτή μείωση του κατώτερου εισα¬ 
γωγικού βαθμού (της βάσης), αποφασίζουμε : 

Μειώνουμε, κατ’ εξαίρεση, και μόνο για το σχολικό έτος 
1986-1987 τον κατώτερο εισαγωγικό βαθμό (βάση) των 
εισαγομένων στις Ανώτερες Σχολές Δραματικής Τέχνης 
και ορίζουμε όπως αυτός είναι ο βαθμός τέσσερα (4) αντί 
του βαθμού πέντε (5), που προβλέπεται στο άρθρο 8 παρ. 
1γ του Π.Δ. 370/83. 

Η μείωση του εισαγωγικού βαθμού ισχύει για τα μαθή¬ 
ματα που προβλέπονται στο άρθρο 8 παρ. 1β του Π.Δ. 370/ 
1983. 

Οι βαθμοί από 4 συμπεριλαμβανομένου μέχρι και 5 α¬ 
ξιολογούνται με την ένδειξη «καλώς». 

Η απόφαση αυτή να δημοσιευθεί στην Εφημερίδα της 
Κυβερνήσεως και να κυρωθεί νομοθετικά. 

Αθήνα, 15 Οκτωβρίου 1986 

Η ΥΠΟΥΡΓΟΣ 

ΑΜΑΛΙΑ. ΜΑΡΙΑ (ΜΕΛΙΝΑ) ΜΕΡΚΟΥΡΗ 


Αριθ. ΔΙΛΑ Π /Γ/1702/25557 (6) 


Χαρακτηρισμός ως έργου τέχνης του κτιρίου ιδιοκτησίας 
Ευαγ. Βασιλοπούλου, στην οδό Ερμού 96 στην Πάτρα. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Τις διατάξεις: 

- α) Του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/1932 «περί Αρχαιοτή¬ 
των». 


γ) Του Ν. 1469/50 «περί προστασίας ειδικής κατηγορίας 
οικοδομημάτων κα: έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Την ΥΑ/ΟΕ/Φ09/32530/8.8.86 περί μεταβίβασης αρ¬ 
μοδιοτήτων και δικαιώματος υπογραφής «Με εντολή Υ¬ 
πουργού» στους Γενικό Γραμματέα, Ειδικό Γραμματέα 
του Διοικητικού Τομέα Πολιτιστικής Κληρονομιάς και στους 
Προϊσταμένους Διευθύνσεων, Τμημάτων και Γραφείων της 
Κεντρικής Υπηρεσίας του Υπουργείου Πολιτισμού» (ΦΕΚ 
548/τ. Β'/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείο)» ΥΠ ΠΕ~ - 
ΥΧΟΠ». 

3. Την εισήγηση της 2ης Εφορείας Νεοτέρων Μνημβίων, 
από 30.8.85 και το από 3.10.84 πρωτόκολλο ετοιμορρο- 
πίας. 

4. Την κατά πλειοψηφία γνωμοδότηση του Τοπικού Συμ¬ 
βουλίου Μνημείων Νοτιοδυτικής Ελλάδας με αριθμό 6/ 
26.9.85, αποφασίζουμε: 

Χαρακτηρίζουμε ως έργο τέχνης που χρειάζεται ειδική 
κρατική προστασία, σύμφωνα με τις διατάξεις του Ν. 
1469/50, το κτίριο ιδιοκτησίας Ε. Βασιλοπούλου στην οδό 
Ερμού 96 στην Πάτρα, διότι: Πρόκειται για χαρακτηριστι¬ 
κό αστικό σπίτι της Πάτρας, του τέλους του περασμέ¬ 
νου αιώνα, με τη στοά του πεζοδρομίου, που αποτελούσε 
κοινό γνώρισμα των αστικών σπιτιών της εποχής. Η ορ¬ 
γάνωση της πρόσοψης είναι νεοκλασικής νοοτροπίας, με 
άξονα συμμετρίας. Η στοά του ισογείου έχει τοξοστοιχία 
που στηρίζεται με τοσκανικού ρυθμού κίονες και παρα- 
στάδες. Ο εξώστης έχει μεταλλικό κιγκλίδωμα και μεταλ¬ 
λικά φουρούσια και η στέγη είναι κεραμοσκεπής με ακρο¬ 
κέραμα. Εξάλλου, το κτίριο μαζί με τα γειτονικά του, συνι- 
στούν ένα σύνολο αναλλοίωτο, χαρακτηριστικό για την 
Πάτρα του τέλους του 19ου αιώνα, και σημαντικό για τη 
νεότερη ιστορία της πόλης γιατί βρίσκεται στο παλιό εμπο¬ 
ρικό κέντρο των Πατρών, (πλατεία Μαρκάτου). 

Η απόφαση αυτή να δημοσιευτεί στην Εφημερίδα της Κυ- 
δερνήσεως. 

Αθήνα, 14 Οκτωβρίου 1986 

Με εντολή Υπουργού 
Ο Γεν. Γραμματέας 
ΚΩΝ/ΝΟΣ ΑΛΑΒΑΝΟΣ 

Αριθ. 21792/4291 (7) 


Βιομηχανικό κόστος παραγωγής οινοπνεύματος από οίνους 
ή ημικαθαρό οινόπνευμα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη : 

1. Τις διατάξεις της απόφασής μας αριθ. 20511/3972/ 
29.9.1986 (ΦΕΚ 666/Β/6.10.1986). Σας γνωρίζουμε ότι το 
Βιομηχανικό κόστος παραγωγής οινοπνεύματος απόί- οίνους 
ή ημικαθαρό οινόπνευμα, είναι 165, 62251 δραχμές κα: επο¬ 
μένως ο τύπος για τον υπολογισμό της διαφορές υπέρ 
Ε’ΤΕΕΦΟ, που υπάρχει στο υπεδάφιο α (21 τηις παραγρά¬ 
φου 2 της σελίδας 7 της πιο πάνω απόφασής μας είναι: 

(2) Για το οινόπνευμα από οίνους ή επαναπόσταξη ημι- 
καθαρού οινοπνεύματος. 

Διαφορά υπέρ ΕΤΤΕΦΟ = 155,62251-(Α + 55,93585). 

Το αυτό κόστος θα πρέπει να ισχύσει προφανώς και στην 
επεξήγηση που αναφέρεται στην σελίδα 8 της ίδιας από¬ 
φασής μας. 

Η απόφαση αυτή να δημοσιευθεί στην Εφημερίδα της )Κυ- 
δερνήσεως. 

Αθήνα, 21 Οκτωβρίου 1986 

Ο ΥΠΟΥΡΓΟΣ 

ΔΗΜΗΤΡΗΕ ΤΖΟΒΟΛΑΕ 

Αρι». Σ. 3043/134 (8) 


Χρόνος έκδοσης εκκαθάρισης επί αγοράς και πώλησης α¬ 
γαθών για λογαριασμό τρίτου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη : 

1. Τις διατάξεις των παραγράφων 1 εδάφιο δεύτερο, 2, 
3 και 4 του άρθρου 23 του ΓΙ. Δ/τος 99/1977 «περί Κώδικος 
Φορολογικών Στοιχείων» όπωε αυτές ισχύουν (ΦΕΚ 34Α/ 
9.2.1977). 

2. Τις διατάξεις της παραγράφου 2 του άρθρου 5 του Ν. 
1642/1986 «Για την εφαρμογή του φόρου προστιθέμενης α¬ 
ξίας και άλλες διατάξεις» (ΦΕΚ 125Α/21.8.1986), απο¬ 
φασίζουμε : 

Ορίζουμε, όπως, από 1ης Ιανουαρίου 1987 και στο εξής, 
η εκκαθάριση που υποχρεώνονται να εκδίδουν οι επιτηδευ- 
ματίες και τα πρόσωπα των παραγράφων 4 και 5 του άρθρου 
1 του Κ.Φ.Σ., σύμφωνα με τις διατάξεις του δεύτερου εδα¬ 
φίου της παραγράφου 1 και των παραγράφων 2, 3 και 4 
του άρθρου 23 του Π. Δ/τος 99/1977 «περί Κ.Φ.Σ.», στις 
περιπτώσεις πώλησης ή αγοράς αγαθών γενικά για λογα¬ 
ριασμό τρίτων με προμήθεια, ως αντιπρόσωποι ή παραγγε¬ 
λιοδόχοι των τρίτων, εκδίδεται το αργότερο την τελευταία 
εργάσιμη ημέρα κάθε μήνα, για τις πωλήσεις ή τις αγορές που 
διενεργήθηκαν απ’ αυτούς μέσα στον ίδιο μήνα. Στην εκκαθά¬ 
ριση αυτή αναγράφονται τα στοιχεία που ορίζονται από τις 
διατάξεις του άρθρου 29 και τις πιο πάνω διατάξεις του άρ¬ 
θρου 23 του Κ.Φ.Σ., καθώς και ο αριθμός φορολογικού μη¬ 
τρώου (Α.Φ.Μ.) του εκδότη της, με ανάλυση της αξίας των 
ειδών που πωλήθηκαν ή αγοράστηκαν για λογαριασμό του 
τρίτου, της προμήθειας και του ποσού του φόρου προστιθέ¬ 
μενης αξίας, κατά συντελεστή του φόρου αυτού. Αμέσως 
μετά την έκδοσή τους οι πιο πάνω εκκαθαρίσεις αποστέλλο- 
νται σ’ εκείνο στον οποίο αφορούν και αποτελούν γι’ αυτόν, 
σύμφωνα και με τις διατάξεις του Κ.Φ.Σ., το φορολογικό 
στοιχείο πώλησης ή αγοράς των αγαθών για τα οποία εκ- 
δόθηκαν κατά περίπτωση. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κυρωθεί με νόμο. 

Αθήνα, 15 Οκτωβρίου 1986 

Ο ΥΠΟΥΡΓΟΣ 

ΔΗΙΗΗΤΡΗΣ ΤΣΟΒΟΛΑΣ 


Αρι-9. Δ. 5280/582 (9) 


Τροποποίηση της Δ. 2553/286/17.5.82 απόφασης του Υ¬ 
πουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις των άρθρων 83 και 86 του Ν.Δ. 321/ 
1969 «περί Κώδικος Δημοσίου Λογιστικού» (ΦΕΚ 205 
(18.10.1969 τ. Α'). 

2. Το άρθρο 13 παρ. 2 (β) του Π. Δ/τος 639/1977, 
«περί διαρθρώσεως του Υπουργείου Οικονομικών και Ορ¬ 
γανισμού των Υπηρεσιών αυτού» (ΦΕΚ 209/30.7.1977, 
<Γ. Α'). 

3. Την αριθ. 0.208/26.4.1982 κοινή απόφαση των Υπουρ¬ 
γών Προεδρίας Κυβερνήσεως και Οικονομικών «Αναμόρφω¬ 
ση Συλλογικών Οργάνων Γνωμοδοτικής και Αποφασιστι¬ 
κή;: αρμοδιότητας του Υπουργείου Οικονομικών» (ΦΕΚ 
214/26.4.1982 τ. Β'). 

4. Την αριθ. Δ. 2553/286/17.5.1982 απόφαση του. Υ¬ 
πουργού Οικονομικών «Ανασυγκρότηση Επιτροπής πα¬ 
ραλαβής ειδών και υλικών για τις Δ/νσεις Φορολογίας κλπ», 
όπως αυτή τροποποιήθηκε με τις αριθ. Δ. 4499/553/ 
31.10.1984 και Δ. 3245/337/19.6.86 αποφάσεις. 


5. Την αριθ. 5498/19.5.1986 απόφαση ίου Υπουργού 
Οικονομικών περί μεταβίβασης της εξουσία;, να υπο¬ 
γράφουν «Με εντολή Υπουργού» στο Γενικό Γραμματέα 
του Υπουργείου Οικονομικών (ΦΕΚ 343/Β/19.5.86), απο¬ 
φασίζουμε: 

1. Τροποποιούμε την απόφαση του Υπουργού Οικονο¬ 
μικών, αριθ. Δ.2553/286 της 17 Μαΐου 1982 «Ανα¬ 
συγκρότηση Επιτροπής παραλαβής ειδών και υλικών για 
τις Δ/νσεις Φορολογίας κλπ.», όπως τροποποιήθηκε και 
ορίζουμε τον Πυργιέρη Θεόφιλο, υπάλληλο με βαθμό Α' 
του Κλάδου ΠΕΙ Εφοριακών σε αντικατάσταση του Τρι- 
ανταφύλλου Δημητρίου ο οποίος μετατέθηκε. 

2. Κατά τα λοιπά ισχύει η απόφαση Δ.2553/286/17.5. 
1982, όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

ΑΦήνα, 15 Οκτωβρίου 1986 

Με εντολή Υπουργού 

Ο Γενικός Γραμματέας 
ΓΕΩΡΓΙΟΣ ΑΔΑΜΟΠΟΥΛΟΣ 


Αρΐ'5. 1—6616 (10) 


Τροποποίηση της παραγρ. 1 του άρθρου 23 και του άρθρου 

31 του Κανονισμού Λειτουργίας Διοικήσεως και Παροχών 

του Κ.Α.Φ. Λιμένος Πατρών. 

Ο ΝΟΜΑΡΧΗΣ ΑΧΑ-ΡΑΣ 
Έχοντας υπόψη : 

1. Τις διατάξεις του άρθρου 11 του Κ.Ν. 5167/32 «περί 
ρυθμίσεως των εις τους Λιμένας φορτοεκφορτωτικών εργα¬ 
σιών, όπως έχουν τροποποιηθεί και συμπληρωθεί από τις 
διατάξεις του άρθρου 6 του Ν.Δ. 1254/49 «περί τροπο- 
ποιήσεως και συμπληρώσεως ενίων διατάξεων των περί 
φορτοεκφορτώσεων νόμων» σε συνδυασμό με τις διατάξεις 
της παραγρ. 6 του άρθρου 38 του Ν. 3239/1955». 

2. Τις διατάξεις του άρθρου 1 του Ν.Δ. 532/70 «περί 
συμπληρώσεως των διατάξεων περί διοικητικής αποκεντρώ- 
σεως» σε συνδυασμό με τις διατάξεις της παραγρ. 6 του άρ¬ 
θρου 2 του Β.Δ. 711/70 «περί καθορισμού των διατηρούμε¬ 
νων υπέρ του Υπουργού και των Περιφερειακών Αρχών 
διανομαρχιακού επιπέδου του Υπουργείου Εργασίας αρμο¬ 
διοτήτων, κατά τις παραγρ. 1 και 4 του άρθρου 1 ο^ς και 
κατά το άρθρο 4 του Ν.Δ. 532/70». 

3. Τις διατάξεις του άρθρου 68 του Π.Δ. 1156/77 «περί 
Οργανισμού του Υπουργείου Εργασίας». 

4. Τα πρακτικά της αριθμ. 912/19.6.86 συνεδριάσεως 
της Δ.Ε. του ΚΑΦ Λιμένος Πατρών, κατά την οποία απο- 
φασίστηκε η αύξηση της καταβαλλόμενης από το ΚΑΦ ε¬ 
φάπαξ αποζημιώσεως και του μηνιαίου βοηθήματος που υπο¬ 
βλήθηκαν στην Υπηρεσία μας με το αριθμ. 162/27.6.86 
έγγραφο του ΚΑΦ Λιμένος Πατρών. 

5. Το υπ’ αριθμ. 16387/15.7.86 έγγραφο του Υπουργείου 
Εργασίας «περί αυξήσεως της εφάπαξ αποζημιώσεως των 
φορτοεκφορτωτών Λιμένα Πάτρας». 

6. Την αριθμ. 198/2.1.84 απόφαση Ν. Αχαίας «περί 
μεταβιβάσεως αρμοδιοτήτων στον Προϊστάμενο της Διεύ¬ 
θυνσης Επιθεώρησης Εργασίας Ν. Αχαΐας». 

7. Την οικονομική δυνατότητα του ανωτέρω ΚΑΦ, απο¬ 
φασίζουμε : 

Αποδεχόμενοι εν μέρει την πρόταση της Δ.Ε. του ΚΑΦ 
Λιμένος Πατρών εγκρίνουμε όπως η παραγρ. 1 του άρθρου 
23 και το άρθρο 31 του Κανονισμού Λειτουργίας Διοικήσεως 
και Παροχών του ΚΑΦ Λιμένος Πατρών, .ο οποίος εγκρί- 
θηκε με την αριθμ. 61622/4765/1962 απόφαση του Υπουρ- 

γείου Εργασίας (ΦΕΚ 308/Β/1.9.62), όπως τροποποιήθηκε 
και συμπληρώθηκε μεταγενέστερα, διαμορφωθεύν ως εξής : 

Άρθρον 23. 

Ποσό εφάπαξ αποζημιώσεως 

1. Το ποσό της εφάπαξ αποζημιώσεως που καταβάλ¬ 
λεται σ’ αυτούς που υπάγονται στο ΚΑΦ Λιμένας Πατρών 
ορίζεται σύμφωνα με τα έτη συμμετοχής τους σ’ αυτό ως ε¬ 
ξής γ 

Γι’ αυτούς που έχουν 10 έτη συμμετοχής στο ΚΑΦ δρχ. 
διακόσιες οκτώ χιλιάδες δώδεκα (208.012), το ποσό αυτό 
των διακοσίων οκτώ χιλιάδων δούδεκα (208.012) θεωρείται 
βασικό και προσαυξάνεται κατά δρχ. είκοσι δύο χιλιάδες πε¬ 
ντακόσιες είκοσι οκτώ (22.528) για κάθε έτος συμμετοχής 
στο ΚΑΦ, άνω της δεκαετίας και μέχρι να συμπληρωθούν 
20 έτη συμμετοχής, για κάθε δε έτος άνω της 20ετίας και μέ¬ 
χρι να συμπληρωθούν 30 έτη συμμετοχής προσαυξάνεται κατά 
δρχ. είκοσι τέσσερις χιλιάδες διακόσιες εξήντα έξι (24.266). 

Η ασφάλιση φορτοεκφορτωτών στο ΚΑΦ μπορεί να συνε¬ 
χίζεται και μετά τη συμπλήρωση 30 ετών συμμετοχής σ’αυ¬ 
τό και να παρατείνεται μέχρι 35 έτη κατ’ ανώτατο όριο, με 
την προϋπόθεση ότι κατά τη συμπλήρωση των 30 ετών ο δι¬ 
καιούχος δεν θα έχει συμπληρώσει το 60ό έτος της ηλικίας 
του, η δε ασφάλιση θα διακόπτεται οπωσδήποτε μόλις ο 
φορτοεκφορτωτής συμπληρώσει το 60ό έτος αυτής ανεξάρ¬ 
τητα από το χρόνο συμμετοχής του στο ΚΑΦ. Για κάθε έ¬ 
τος συμμετοχής άνω της 30ετίας το ποσό της εφάπαξ απο¬ 
ζημιώσεις ορίζεται σε δρχ. είκοσι τέσσερις χιλιάδες διακό¬ 
σιες εξήντα έξι (24.266) του ανωτάτου ορίου αυτής μη δυ- 
ναμένου συνολικά να υπερβεί τις δρχ. επτακόσιες ενενήντα ε¬ 
πτά χιλιάδες διακόσιες εβδομήντα δύο (797.272). 

Ένα ολόκληρο έτος συμμετοχής στο ΚΑΦ αποτελείται 
από 300 ημερομίσθια ασφαλίσεως στο Ι.Κ.Α., κλάσμα κάτω 
των 150 ημερομισθίων διαγράφεται, άνω δε των 150 ημερο¬ 
μισθίου υπολογίζεται σαν ολόκληρο έτος για την προσαύ- 
ξηση , όχι όμως και για τη θεμελίωση του δικαιώματος λή- 
ψεως παροχής. 

Άρθρο 31. 

Εις τους ήδη κατά την έναρξη της ισχύος του παρόντος βο- 
ηθηματοδοτουμένους διά μηνιαίου βοηθήματος εργάτες φορ¬ 
τοεκφορτωτές το οποίο θεμελιώθηκε με βάση τον προγενέ¬ 
στερο κανονισμό, συνεχίζεται η καταβολή του μηνιαίου βο¬ 
ηθήματος, διαμορφουμένου σε δρχ. τρεις χιλιάδες εννιακόσιες 
είκοσι (3.920). 

Η παρούσα να .δημοαιεο-δεί στην Εφημερίδα της Κύβερνή- 

σεως. 

Πάτρα, 21 Οκτωβρίου 1986 
Με εντολή Νομάρχη 
Ο Διευθυντήν 

ΑΝΤ. ΠΡΩΤΟΝΟΤΑΡΙΟΣ 


Αρι-9. 3298 (11) 


, Μεταβίβαση οικοπέδου στο Νομικό Πρόσωπο της Κοινότητας 
Λοφίσκου Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη : 

1. Τις διατάξεις : 

α) Του Β.Δ. 709/1970 «περί καθορισμού των διατη- 
ρουμένων υπέρ του Υπουργού και των περιφερειακών αρχών 
διανομαρχιακού επιπέδου του Υπουργείου Γεωργίας αρμο¬ 
διοτήτων κατά την παρ. 1 του Ν.Δ. 532/1970». 

β) Του άρθρου 123 παρ. 4 του Αγροτικού Κώδικα σε 
συνδυασμό με τις. διατάξεις του άρθρου 6 του Ν. 994/79. 

2. Την 29/1985 απόφαση του Κοινοτικού Συμβου¬ 
λίου της Κοινότητας Λοφίσκου μ.ε την οποία ζητά τη μετα¬ 
βίβαση του 99 οικοπέδου έκτασης 463μ2 του συν/σμού 
Αρετής στο Νομικό Πρόσωπο της Κοινότητας Λοφίσκου 


για την ανέγερση οικήματος που θα στεγασθούν ο Αγροτι¬ 
κός Σύλλογος, ο Μορφωτικός Σύλλογος, ΚΑΠΗ, Βιβλιο¬ 
θήκη κ.λ.π. στο συν/σμό Αρετής. 

3. Το Φ.9.1/9817/21.11.1985 έγγραφο του Οργανισμού 
Τουρισμού ο οποίος συμφωνεί για την παραχώρηση του 
99 οικοπέδου έκτασης 463μ2. 

4. Το 6533/9.12.1985 έγγραφο της ΙΣΤ'. Εφορείας 
Προϊστορικών και Κλασικών Αρχαιοτήτων και το 4756/ 
31.12.1985 έγγραφο της Δ/νσης Οικισμού Θεσ/νίκης τα 
οποία μας γνωρίζουν ότι οι εν λόγω υπηρεσίες συμφωνούν 
για την παραχώρηση του 99 οικοπέδου έκτασης 463μ2 της 
οριστικής διανομής έτους 1981 του συν/σμού Αρετής, στο 
Νομικό Πρόσωπο της Κοινότητας Λοφίσκου για ανέγερση 
κτιρίου όπου θα στεγασθούν ΚΑΠΗ, Αγροτικός Σύλλογος, 
Μορφωτικός Σύλλογος, Βιβλιοθήκη κ.λ.π. στο συν/σμό 
Αρετής. 

5. Το 4/21.4.1986 πρακτικό του Νομαρχιακού Συμβου¬ 
λίου Θεσ/νίκης το οποίο συμφωνεί για την εν λόγω παρα¬ 
χώρηση, αποφασίζουμε : 

Μεταβιβάζουμε κατά πλήρη νομή και κυριότητα στο 
Νομικό Πρόσωπο της Κοινότητας Λοφίσκου σύμφωνα με 
τις διατάξεις του άρθρου 183 παρ. 4 του Αγροτικού Κώ¬ 
δικα σε συνδυασμό με τις διατάξεις του άρθρου 6 του Ν. 
994/1979, το 99 διαθέσιμο οικόπεδο έκτασης 463τ.μ. της 
ΟΔ έτους 1981 του Συν/σμού Αρετής για την ανέγερση 
κτιρίου για να στεγασθούν ο Αγροτικός και Μορφωτικός 
Σύλλογος, ΚΑΠΗ, Βιβλιοθήκη κ.λ.π. στο Συν/σμό Αρε- 
τής. 

Στο οικόπεδο αυτό η Κοινότητα αποκτά τη νομή και την 
κυριότητα χωρίς καμιά καταβολή τιμήματος ή άλλης 
αποζημίωσης. 

Η απόφαση αυτή έχει θέση οριστικού τίτλου κυριότητας 
και μεταγράφεται ατελώς στα βιβλία μεταγραφών του 
Υποθηκοφυλακείου Σοχού με τη φροντίδα της Κοινότητας 
αφού προηγουμένως δημοσιευθεί στην Εφημερίδα της 
Κυβερνήσεως. 

Η παραπάνω μεταβίβαση γίνεται με τους όρους : α) της 
ανάκλησης της απόφασης σε περίπτωση αλλαγής ή μη 
πραγματοποίηση του σκοπού για τον οποίο δίνεται η έκταση, 
β) της μη εκποίησης και γ) της μη καταβολής αποζη¬ 
μίωσης αν απαλλοτριωθεί για δημόσια ωφέλεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Ιουνίου 1986 

Ο Νομάρχης 
Ν. ΠΙΝΑΚΙΔΗΣ 


Αρ:·δ. 36999 (10), 


Παραχώρηση οικοπέδου στον Ιερό Ναό Αγίου Γεωργίου 
Ευκαρπίας Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη : 

1. Τις διατάξεις του 709/1970 Β. Δ/τος «περί καθο¬ 
ρισμού των διατηρουμένων υπέρ του Υπουργού και των 
περιφερειακών αρχών διανομαρχιακού επιπέδου του Υπουρ¬ 
γείου Γεωργίας αρμοδιοτήτων κατά την παρ. 1 του άρθρου 
1 του Ν.Δ. 532/1970». 

2. Τις διατάξεις του άρθρου 123 παρ. 10 του Αγροτικού 
Κώδικα όπως έχει συμπληρωθεί με τις διατάξεις του άρθρου 

6 του Ν. 994/1979 και 5 του Ν. 3958/1959. 

3. Το έγγραφο 2/6.3.1985 του Ιερού Ναού Αγίου Γεωρ¬ 
γίου που ζητά την έκδοση οριστικού τίτλου κυριότητας. 

4. Τα κτηματολογικά στοιχεία της οριστικής διανομής 
έτους 1949 των οικοπέδων του συν/σμού Ν. Ευκαρπίας 
όπου το 90 οικόπεδο έκτασης 1968 τ.μ. φέρεται γραμμένο 
στη στήλη των κοινοχρήστων με την ένδειξη «Εκκλησία». 

-5. Τα έγγραφα με αριθμούς; α) Φ.9.1/6874/12.8.1985 
του Ελληνικού Οργανισμού Τουρισμού ο οποίος δεν έχει 
αντίρρηση για την παραχώρηση του 90 οικοπέδου στον 
Ιερό Ναό Αγίου Γεωργίου, β) 4645/5.8.1985 της ΙΣΤ'. 
Εφορείας Προϊστορικών και Κλασικών Αρχαιοτήτων που 
συμφωνεί για την παραχώρηση του οικοπέδου στον Ιερό 
Ναό, γ) 3786/30.9.1985 της Δ/νσης Οικισμού Θεσσαλο¬ 
νίκης, από το οποίο προκύπτει ότι η εν λόγω Υπηρεσία 
συμφωνεί από Πολεοδομικής πλευράς για την παραχώρηση 
αυτή. 

6. Το 4/21.4.1986 πρακτικό του Νομαρχιακού Συμβου¬ 
λίου Θεσσαλονίκης το οποίο συμφωνεί για την εν λόγω 
παραχώρηση, αποφασίζουμε : 

Παραχωρούμε δωρεάν, κατά πλήρη νομή και κυριότητα 
στον Ιερό Ναό Αγίου Γεωργίου, το 90 οικόπεδο έκτασης 
1968τ.μ. στο οποίο ήδη έχει ανεγερθεί ο Ιερός Ναός συν/ 
σμού Ν. Ευκαρπίας και σημειώνουμε τη μεταβολή στα 
κτηματολογικά στοιχεία Ο.Δ. Ν. Ευκαρπίας γράφοντας 
το 90 οικόπεδο έκτασης 1968τ.μ. στον Ιερό Ναό Αγίου 
Γεωργίου. 

II απόφαση αυτή έχει θέση οριστικού τίτλου κυριότητας 
και μεταγράφεται με τη φροντίδα σας μετά τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Ιουνίου 1986 

Ο Νομάρχης 
ΝΙΚ. ΠΙΝΑΚΙΔΗΣ 

Αρίτλ 3930 (13) 


Παραχώρηση οικοπέδου στον Οργανισμό Σχολικών Κτιρίων. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη : 

1. Τις διατάξεις : 

α) Του 709/1970 Β. Δ/τος «περί καθορισμού των δια- 
τηρουμένων υπέρ του Υπουργού και των περιφερειακών 
αρχών διανομαρχιακού επιπέδου του Υπουργείου Γεωργίας 
αρμοδιοτήτων κατά την παρ. 1 του 532/1970 Ν.Δ.». 

β) Του άρθρου 123 παρ. 10 του Αγροτικού Κώδικα, 
όπως τροποποιήθηκε με το άρθρο 6 του Ν. 994/1979 
και γ) Του άρθρου 5 του Ν.Δ. 3958/1959. 

2. Το 409/3.3.1975 έγγραφο της Δ/νσης Δημοτικής 
Εκπαίδευσης με το οποίο ζητά την παραχώρηση έκτασης 
για την ανέγερση Δημοτικού Σχολείου. 

3. Τα κτηματολογικά στοιχεία της οριστικής διανομής 
έτους 1966, 1967, 1981 συν/σμού Ευόσμου όπου το 283 
οικόπεδο έκτασης 7.985τ.μ. φέρεται γραμμένο στη στήλη 
των διαθεσίμων που προορίζονται για κοινωφελείς σκοπούς. 

4. Τα έγγραφα με α) 4071/12.7.1985 της ΙΣΤ'. Εφο¬ 
ρείας Προϊστορικών και Κλασικών Αρχαιοτήτων σύμφωνα 
με το οποίο δεν έχει αντίρρηση για την παραχώρηση στον 
Οργανισμό Σχολικών Κτιρίων του 283 οικοπέδου β) 
Φ/91/6243/29.7.1985 του Ελληνικού Οργανισμού Του¬ 
ρισμού ο οποίος συμφωνεί για την παραχώρηση του οικοπέ¬ 
δου στον Ο.Σ.Κ. με τον όρο ότι θα δοθεί και η σύμφωνη 
γνώμη της αρμόδιας Αρχιτεκτονικής Επιτροπής για την 
αισθητική επάρκεια των εγκαταστάσεων, γ) 3787/27.9. 
1985 της Δ/νσης Οικισμού Θεσσαλονίκης η οποία συμφω¬ 
νεί από πολεοδομικής πλευράς για την παραχώρηση του 
ήδη χαρακτηρισμένου ως χώρου σχολείου οικοπέδου στον 
Ο.Σ.Κ. 

5. Το 4/21.4.1986 πρακτικό συνεδρίασης του Νο¬ 
μαρχιακού Συμβουλίου Θεσσαλονίκης το οποίο συμφωνεί 
για την εν λόγω παραχώρηση, αποφασίζουμε : 

Παραχωρούμε δωρεάν, κατά πλήρη νομή και κυριότητα 
στον Οργανισμό Σχολικών Κτιρίων, το 283 οικόπεδο 
έκτασης. 7.985τ.μ.. στο οποίο ήδη έχει ανεγερθεί το 2ο 


και 3ο Γυμνάσιο και τμήμα του 3ου Λυκείου της οριστικής 
διανομής έτους 1966, 1967, 1981 συν/σμόύ Ευόσμου και 
σημειώνουμε τη μεταβολή στα κτηματολογικά στοιχεία 
της οριστικής διανομής του συν/σμού Ευόσμου έτους 1966- 
1967-1981 γράφοντας το 283 οικόπεδο έκτασης 7.985τ.μ. 
στον Οργανισμό Σχολικών Κτιρίων. 

Η απόφαση αυτή έχει θέση οριστικού τίτλου κυριότητας 
και μεταγράφεται με τη φροντίδα σας μετά την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Ιουνίου 1986 

Ο Νομάρχης 
ΝΙΚ. ΠΙΝΑΚΙΔΗΣ 


Αρ:£. Γ. 187324 (14) 


Μεταβίβαση κοινόχρηστοί τεμαχίων αγροκτήματος Ελαιο- 
χωρίιο Ν. Καβάλας σην ομώνυμη Κοινότητα. · 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη : 

1. Το Νόμο 3200/1955 «περί διοικητικής αποκεντρώ- 
σεως», σε συνδυασμό προς τα από 28.6.1955 και 23.11. 
1956 Β.Δ. «περί αρμοδιοτήτων των Νομαρχών». 

2. Το άρθρο 164 του Αγροτικού Κώδικα, σε συνδυασμό 
προς το άρθρο 15 του Ν.Δ. 216/1973. 

3. Τη 18/1985 απόφαση του Κοινοτικού Συμβουλίου 
Ελαιοχωρίου, καθώς και το 392/25.4.1985 έγγραφο της 
Κοινότητας Ελαιοχωρίου, περί παραχωρήσεως κοινόχρη¬ 
στης έκτασης πέντε (5) στρεμμάτων από το ομώνυμο 
αγρόκτημα. 

4. Το 367700/10.12.1985 απόσπασμα διαγράμματος του 
Γραφείου Τοπογραφικής ΝΟ Καβάλας στο οποίο απεικονί¬ 
ζεται το διαχωρισθέν 1363α τεμάχιο, αλωνότοπος κοινό¬ 
χρηστος, εκτάσεως 5.000 τ.μ. της συμπληρωματικής διανο¬ 
μής του αγροκτήματος Ελαιοχωρίου, έτους 1963, ως ανα¬ 
θεωρήθηκε τα έτη 1971, 1975, 1976, 1978, 1979 και 
1980, προοριζόμενο για την ομώνυμη Κοινότητα. 

5. Το Φ.9.14/229/15.1.1986 έγγραφο του Ελληνικού 
Οργανισμού Τουρισμού. 

6. Το 158/24.1.1986 έγγραφο της Εφορείας Προϊστο¬ 
ρικών και Κλασικών Αρχαιοτήτων Καβάλας με το οποίο 
συμφωνεί η Υπηρεσία αυτή για την παραχώρηση του ανω¬ 
τέρω τεμαχίου στην εν λόγω Κοινότητα με την προϋπόθεση 
όμως ότι σε περίπτωση που θα επισημανθούν αρχαία κατά 
τη διάρκεια των εργασιών στο τεμάχιο αυτό υποχρεούται 
η Κοινότητα να διακόψει αμέσως τις εργασίες και να ειδο¬ 
ποιήσει την Υπηρεσία αυτή. 

7. Το 220433/4.2.1986 έγγραφο τού Δασαρχείου Κα¬ 
βάλας από το οποίο προκύπτει ότι η ως άνω παραχώρηση 
στην Κοινότητα Ελαιοχωρίου έκταση έχει τη μορφή της 
παρ. 6α του άρθρου 3 του Ν. 998/1979 και δεν είναι ανα¬ 
δασωτέα, ούτε πληρούνται οι προϋποθέσεις του άρθρου 38 
του νόμου αυτού για να κηρυχθεί ως αναδασωτέα. 

8. Το 81892/23.4.1986 έγγραφο του Τμήματος Πο¬ 
λεοδομίας και Πολεοδομικών Εφαρμογών ΝΘ Καβάλας. 

9. Το 146905/12.6.1986 έγγραφο του Υπουργείου Γεωρ¬ 
γίας με το οποίο συμφωνεί να μεταβιβασθεί το ανωτέρω 
τεμάχιο στην εν λόγω Κοινότητα, σύμφωνα με τις διατά¬ 
ξεις του άρθρου 164 του Αγροτικού Κώδικα, αποφασίζουμε : 

Μεταβιβάζουμε στην Κοινότητα Ελαιοχωρίου κατά πλήρη 
κυριότητα και νομή, χωρίς καταβολή τιμήματος ή άλλης 
αποζημιώσεως το διαχωρισθέν από το Γραφείο Τοπογραφι¬ 
κής ΝΟ Καβάλας 1363α τεμάχιο, αλωνότοπος κοινόχρη¬ 
στος, εκτάσεως 5.000 τ.μ. της συμπληρωματικής διανο¬ 
μής του ομώνυμου αγροκτήματος, έτους 1963 ως ανα- 

θεωρήθηκε κατά τα έτη 1971, 1975, 1976, 1978, 1979 
και 1980. 

Η κυριότητα και η νομή της ανωτέρω εκτάσεως 0α 
περιέλθει στην εν λόγο) Κοινότητα από το χρόνο της μετα¬ 
γραφής της απόφασής μας αυτής, η οποία θα γίνει στα 
βιβλία υποθηκών του Υποθηκοφυλακείου Παγγαίου με 
μέριμνα της Κοινότητας και μετά τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 30 Ιουνίου 1986 
Ο Νομάρχης 

ΓΙΑΝΝΗΣ ΜΠΕΛΤΣΙΟΣ 

Αρι*. Ε. 11769 (15) 


Τροποποίηση του Οργανισμού Εσωτερικής Τπηρεσίας της 
Κοινότητας Σάμης Ν. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις των άρθρων α) 153 του δημοτικού και 
κοινοτικού κώδικα (Π. Δ/γμα 76/1985), β) του Ν. 1188/ 
1981 «περί κυρώσεως του Κώδικος περί καταστάσεως προ¬ 
σωπικού Οργανισμών Τοπικής Αυτ/σηο) και γ) 17 του Ν. 
1586/1986. 

2. Την αριθ. 59/17.8.1986 απόφαση του κοινοτικού συμ¬ 
βουλίου Σάμης σχετικά με την τροποποίηση του Ο.Ε.Τ. 
της Κοινότητας Σάμης. 

3. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5 του Ν. 1188/1981 που διατυπώ¬ 
θηκε στο αριθ. 3/24.9.1986 πρακτικό συνεδρίασης αυτού. 

4. Τον Ο.Ε.Υ. της Κοινότητας Σάμης που ισχύει σήμερα 
όπως τροποποιήθηκε με την αριθ. 15/6.3.1978 απόφαση 
του κοινοτικού συμβουλίου που εγκρίθηκε με την αριθ. Ε 
4517/18.4.1978 απόφαση της Νομαρχίας Κεφ/νίας. 

5. Την οικονομική δυνατότητα της Κοινότητας Σάμης, 
αποφασίζουμε: 

Εγκρίνουμε την αριθ. 59/17.8.1986 απόφαση του κοι¬ 
νοτικού συμβουλίου Σάμης με την οποία τροποποιείται ο 
Οργανισμός Εσωτερικής Υπηρεσίας της Κοινότητας Σά¬ 
μης και ειδικότερα το άρθρο 3 αυτούτο οποίο θα εμφανίζει 
εφεξής την κατωτέρω σύνθεση. 

Άρθρο 3. 

1. Μία (1) θέση γραφέως ΔΕΙ Διοικητικού με βαθμό 
Γ έως Λ. 

2. Μία (1) θέση Κοινοτικού εισπράκτορα ΔΕ 15 με 
βαθμό Γ έως Α. 

3. Δύο (2) θέσεις ελεγκτών εσόδων - εξόδων ΔΕ 14 
με βαθμό Γ έως Λ. 

4. Μία (1) προσωρινή #έση ΤΕ με 6α·8μό Γ έως ·ΑΙ 

5. Μία (1) θέση ΔΕ 16 εργατών γενικά. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αργοστόλι, 6 Οκτωβρίου 1986 

Ο Νομάρχης 
ΗΛΙΑΣ ΜΠΕΡΙΑΤΟΣ 


Αρι*. 16831 (16) 


Τροποποίηση της αριθ. 3429/27.2.1986 απόφασης του Νο¬ 
μάρχη Λάρισας 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Το Ν. 3200/55 «περί διοικητικής αποκέντρωσης», 

όπως τροποποιήθηκε. 


2. ίΤόν Α.Ν. 2520/40 «περί Υγειον. Δ/ξέών 1 κλπ.».- 

3. Το άρθρο 15, παρ. 2 του Ν. 1579/85 «περί συγκρό¬ 
τησης Β/θμιας Επιτροπής ελέγχου σταυλισμού ζώων κλπ.»- 

4. Την αριθ. 3429/27.2.86 απόφασή μας «περί συγκρό¬ 
τησης Β/·3μι:ας Επιτροπής ελέγχου σταυλισμού ζώων; επε¬ 
ξεργασίας ζωικών προϊόντων κλπ.». 

5. Το γεγονός ότι οι εκπρόσωποι της Αστυν. Αρχής 
έχουν μετατεθεί - μετακινηθεί. 

6. Το αριθ. 1009/7/ζε/3.10.86 έγγραφο της Αστυν. Δ/νσης 
Λάρισας «περί πρότασης αντικαταστατών», αποφασίζουμε: 

Τροποποιούμε την παρ. ε, της 3429/27.2.86 απόφασής 
μας και σε αντικατάσταση των Παπανίκου Ευαγγέλου και 
Υψηλάντη Αριστείδη, ορίζουμε αντίστοιχα τους: Αστυν. 
Υποδ/ντή ΧΟΥΛΙΑΡΑ Δημήτριο και Αστυνόμο Α' 
ΦΡΥΔΑ Βασίλειο. 

Λάρισα, 14 Οκτωβρίου 1986 
Ο Νομάρχης 
ΑΠΟΣ. ΒΛΑΣΙΑΔΗΣ 


Αρϊ·&. 8444 (16) 


Μεταβίβαση κυριότητας ορισμένων κοινόχρηστων εκτάσεων 
του Συν/σμού Βορεινού Ν. Πέλλας στην ομώνυμη Κοινότητα. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη : 

1. Τις διατάξεις του άρθρου 1 παρ. 2 του Ν.Δ. 532/70 
(ΦΕΚ 103/Α/70) σε συνδυασμό με το Β,Δ. 709/70 (ΦΕΚ 

235/Α/70). 

2. Τις διατάξεις του άρθρου 164 του Αγροτικού Κώδικα 
(ΦΕΚ 342/1949). 

3. Τα κτηματολογικά στοιχεία των κυρωμένων διανομών 
του αγρ/τος και συνοικισμού. 

4. Τις αριθ. Ε/324338/2875/2.3.1977, Ε/357176/12850/ 
10.6.80, Ε/253756/8.3.1983 και 300292/18.7.1983 δια¬ 
ταγές του Υπουργείου Γεωργίας, σύμφωνα με την τελευταία 
από τις οποίες, επιτρέπεται η μεταβίβαση των κοινοχρή¬ 
στων εκτάσεων που δεν μπορούν να αποτελέσουν αντικεί¬ 
μενο παραχώρησης. 

5. Τη σχετική εισήγηση της Δ/νσης Γεωργίας για 
μεταβίβαση των κοινοχρήστων εκτάσεων, που χαρακτηρί¬ 
ζονται στα κτηματολόγια σαν δρόμοι, τάφροι, ρεύματα, 
πλατείες, αναχώματα, πρανή κλπ για λόγους καλύτερης 
προστασίας τους από την τοπική Αυτοδιοίκηση και απο¬ 
συμφόρηση των αρμοδιοτήτων της Υπηρεσίας, αποφασί¬ 
ζουμε : 

Μεταβιβάζουμε κατά πλήρη νομή και κυριότητα στο 
νομικό πρόσωπο της Κοινότητας Βορεινού και χωρίς κατα¬ 
βολή τιμήματος ή άλλης καμιάς αποζημίωσης, τις κοινό¬ 
χρηστες εκτάσεις του, που φαίνονται στα κυρωμένα κτημα¬ 
τολογικά στοιχεία των διανομών του Συν/σμού Βορεινού 
ως εξής : 

Α. ΣΥΝ/ΣΜΟΣ 

Διανομή έτους 1972 

α/α τεμαχίου εμβαδό χαρακτηρισμός 

1. -274 β = 055 τ.μ. κοινόχρηστο (αρδευτ. αυλάκι) 

2. -285 β = 031 » » » » 

3. -290 β = 060 » » » » 

4. -297 γ = 060 » » » » 

Η κυριότητα των παραπάνω εκτάσεων περιέρχεται με 
και από τη μεταγραφή της απόφασής μας που πρέπει να 
γίνει με φροντίδα της Κοινότητάς μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 25 Σεπτεμβρίου 1986 
Ο Νομάρχης 
Ν. ΜΛΚΡΑΚΗΣ 

Αρι-5. 14779 ( 18 )] 

Διορισμός μελών Δ/κού Δικαστηρίου Στρατιωτικών Επιτά¬ 
ξεων Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη : 

1. Τις διατάξεις του άρθρου 32 του Ν. 4442/1929 «περί 
στρατιωτικών και Ναυτικών Εισφορών και Ναυλώσεων» όπως 
τροποποιήθηκε με το άρθρ. 1 του Ν.Δ. 380/74 και το 
άρθρο 12 του Ν.Δ. 611/77. 

2. Τις διατάξεις του Π.Δ. 115/84, διορισμός μελών των 
διοικητικών δικαστηρίων στρατιωτικών επιτάξεων». 

3. Την αριθμ. 851/6/650514/Σ.559/22.2.84 απόφαση του 
Τπουργού Εθνικής Άμυνας, περί διορισμού μελών του 
διοικητικού δικαστηρίου στρατιωτικών επιτάξεων. 

# 4. Το αριθμ. Φ.851/1/54003/Σ.1775/12.9.86 έγγραφο του 

Β Σώματος Στρατού, περί αντικατάστασης μελών του 
διοικητικού δικαστηρίου στρατιωτικών επιτάξεων Ν. Πέλ¬ 
λας, λόγω μετάθεσής των, αποφασίζουμε : 

1. Διορίζουμε τους παρακάτω ως μέλη του διοικητικού 
δικαστηρίου Στρατιωτικοιν επιτάξεων Ν. Πέλλας. 

Α'. Τακτικά Μέλη : 

α) Παπαδημητρίου Γρηγόριο, Πριυτοδίκη Έδεσσας 

β) Συρόπουλο Βασίλειο 

γ) Παρλαβάντσο Χαράλαμπο, Τχη (Π.Ζ.) 

δ) Καλατζόγλου Χαράλαμπο, Λοχαγό (0) 

ε) Μητρόπουλο Παύλο, Οικον. Έφορο Έδεσσας. 


Β'. Αναπληρωματικά Μέλη : 
α) Θεοδωράκη Γεωργία, Πρωτόδικη Έδεσσας 

■β) Παναγιώτου Αγγελική 
γ) Γεωργίου Θεόδωρο, Ανχη (Π.Ζ.) 
δ) Παπαδόπουλο Γεώργιο, Τχη (Π.Β.) 
ε) Μπατζάκα Παρθένα, Οικον. υπάλληλο. 

2. Γραμματέα του διοικητικού δικαστηρίου ορίζουμε την 
υπάλληλο της Δ/νσης Εσωτερικών Δέσποινα Αθανασίου που 
θα αναπληρώνεται από την Άννα Γκέσιου. 

3. Η θητεία των παραπάνω μελών αρχίζει από 1.1.87 
και λήγει 31.12.87. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Έδεσσα, 15 Οκτωβρίου 1986 
Ο Νομάρχης 

ΝΙΚ. ΜΑΚΡΑΚΗΣ 


ΑΙΟΡΜΧΕΙΙ ΧΦΑΛΜΑΤΑΗ 

Γ (19) 

Διορθώνεται η υπουργική απόφαση 48859/13.8.1986 που 
δημοσιεύθηκε στο ΦΕΚ 590/18.9.1986, ως προς το επώνυμο 
της αναφερόμενης σ' αυτή «Ξενογιάννη», το οποίο είχε 
παραλειφθεί. 

(Από το Υπουργείο Εσωτερικών) 


